Diari Oficial de la Generalitat Valenciana


Sumari del DOGV 6762, del 26-04-2012 (2012/3726)

RESOLUCIÓ de 21 de març de 2012, de la Direcció General d'Avaluació, Qualitat i Atenció al Pacient, de la Conselleria de Sanitat, per la qual es renova l'autorització per a l'extracció d'òrgans i teixits de donants difunts a l'Hospital Francesc de Borja de Gandia.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6762

Data del DOGV
:   26-04-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/3726


Data del document
:   21-03-2012

Organisme emissor
:   Conselleria de Sanitat

Tipus de document
:   Resolució

Descriptors 

:   * establiment hospitalari

RESOLUCIÓ de 21 de març de 2012, de la Direcció General d'Avaluació, Qualitat i Atenció al Pacient, de la Conselleria de Sanitat, per la qual es renova l'autorització per a l'extracció d'òrgans i teixits de donants difunts a l'Hospital Francesc de Borja de Gandia. [2012/3726]  
L'Hospital Francesc de Borja de Gandia va renovar l'autorització per a efectuar extracció d'òrgans i teixits de donants difunts per mitjà de la Resolució, de la Conselleria de Sanitat, de 13 d'abril de 2007.  
Rafael García Dolz, director de l'Hospital Francesc de Borja de Gandia, va presentar la sol·licitud de renovació d'autorització per a extracció d'òrgans i teixits de donants difunts de l'Hospital Francesc de Borja de Gandia amb data 23 de febrer de 2012.  
La Direcció General d'Ordenació i Assistència Sanitària i el director del Programa de Trasplantaments de la Comunitat Valenciana informen favorablement la renovació sol·licitada.  
  
Fonaments jurídics  
1. La Direcció General d'Avaluació, Qualitat i Atenció al Pacient de la Conselleria de Sanitat és competent en virtut del que s'ha establit en l'Orde de 26 de febrer de 2008, de la Conselleria de Sanitat, sobre autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules, Decret 176/2004, de 24 de setembre, del Consell de la Generalitat, sobre l'autorització sanitària i el Registre Autonòmic de Centres, Servicis i Establiments Sanitaris i el Decret 111/2011, de 2 de setembre, del Consell pel qual s'aprova el Reglament Orgànic i Funcional de la Conselleria de Sanitat i es modifica el Decret 25/2005, de 4 de febrer, del Consell, pel qual s'aproven els estatuts reguladors de l'Agència Valenciana de Salut.  
2. Es complix el que establix el Reial Decret 2070/1999, de 30 de desembre, pel qual es regulen les activitats d'obtenció i utilització clínica d'òrgans humans i la coordinació territorial en matèria de donació i trasplantament d'òrgans i teixits Reial Decret 1301/2006, de 10 de novembre, pel qual s'establixen les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans, i amb el que establix l'Orde de 26 de febrer de 2008, de la Conselleria de Sanitat.  
Vistos els antecedents de fet i els preceptes legals mencionats i els altres de pertinent aplicació, resolc:  
Renovar l'autorització per a l'extracció d'òrgans i teixits de donants difunts a l'Hospital Francesc de Borja de Gandia. Esta autorització serà vàlida per un període de cinc anys, a partir de la data d'esta resolució.  
  
L'autorització podrà ser revocada en qualsevol moment, si s'alteren o incomplixen els requisits i les consideracions que l'han feta possible.  
  
Als efectes de l'activitat que s'autoritza, el centre queda sotmés a la inspecció i al control de la Conselleria de Sanitat.  
Esta resolució es notifica als interessats, amb advertència que no posa fi a la via administrativa i contra la qual es pot interposar un recurs d'alçada davant del conseller de Sanitat, en el termini d'un mes comptador des de l'endemà de la data de notificació.  
  
València, 21 de març de 2012.- El director general d'Avaluació, Qualitat i Atenció al Pacient: Ignacio Ferrer Cervera.